Sergei Sovetnikov

Sergei Sovetnikov (vene keeles Сергей Александрович Советников; 27. september 1931 Ust-Žerdjanka küla, Virumaa – 13. september 1997 Narva) oli Eesti poliitik ja pedagoog.Нарвская газета, 17. september 1997 (Nekroloog, vene keeles)

Ta sündis talupidajate pojana. Ta lõpetas Narva 3. Keskkooli ja aastal 1955 Tartu Riikliku Ülikooli (ajaloo-keeleteaduskonnas).

Töötas aastatel 1955–1956 Tartu Riiklikus Ülikoolis ja aastatel 1956–1960 õpetajana Mustvee 2. Keskkoolis. 1960–1964 oli ta Narva 2. internaatkooli õppealajuhataja ja 1964–1990 Narva Polütehnikumi direktor.

Oli 1990–1992 Eesti Vabariigi Ülemnõukogu liige, olles rahvussuhete komisjoni esimees. Ülemnõukogus olles kuulus ta saadikurühma Virumaa, kuid pärast augustiputši (kui saadikurühmad Virumaa, Võrdsete õiguste eest, Koostöö ja Kommunistlik fraktsioon otsustasid minna laiali) kuulus ta 27. augustil 1991 moodustatud saadikurühma Kodanikuleppimus.http://kontsertkorraldus.ee/tuur/Vundamendi-Taastamine-Iseseisvale-Riigile-2012.pdf 1991–1992 oli ta ka Põhiseaduse Assamblee liige.

Ta oli aastast 1962 Eesti NSV Ühingu Teadus Narva linnaorganisatsiooni esimees. Ta on käsitlenud Eesti NSV ja NSV Liidu ajakirjanduses ühiskondlikke ja poliitilisi teemasid. Ta on olnud Mustvee linnanõukogu ja Narva linnanõukogu liige. Nii 1993. kui ka 1996. aasta valimistel pääses ta Narva linnavolikokku Eesti Demokraatliku Tööpartei nimekirjas (sai 1993. aastal 2546 häält ja 1996. aastal 1134 häält).http://www.vvk.ee/varasemad/k93/tulemus/316000000.htmlhttp://www.vvk.ee/varasemad/k96/tulemus/316000000.html

Sergei Sovetnikov suri 13. septembril 1997 ning saadeti viimsele teekonnale 18. septembril 1997 Kultuurimajast Rugodiv. Ta maeti Riigiküla kalmistule.http://www.kalmistud.ee/haudi?filter_maetud_eesnimi=Sergei&filter_maetud_perenimi=Sovetnikov&action=maetud&popup=0&yldotsing=1&filter_maetud_kalmistu=

 Teos 
"Нарвский политехникум: к 40-летию со дня основания (1949-1989 гг.)". Государственный комитет Эстонской ССР по народному образованию. Нарва 1989 

 Tunnustus 
 1982 Eesti NSV teeneline õpetaja
 1999 Narva linna aukodanik (postuumselt)Narva linna teenetemärk ja aukodanikud narva.ee

 Viited 

 Kirjandus 
"Kes on kes Eesti poliitikas" (koostaja Ülo Karu). Eesti Entsüklopeediakirjastus. 1992.

Kategooria:Eesti pedagoogid
Kategooria:Eesti koolijuhid
Kategooria:Tartu Ülikooli ajaloo-keeleteaduskonna vilistlased
Kategooria:Eesti Vabariigi Ülemnõukogu liikmed
Kategooria:Põhiseaduse Assamblee liikmed
Kategooria:Eesti NSV teenelised õpetajad
Kategooria:Riigiküla kalmistule maetud
Kategooria:Sündinud 1931
Kategooria:Surnud 1997